CELEX: 62021TN0262
Language: da
Date: 2021-05-13 00:00:00
Title: Sag T-262/21: Sag anlagt den 13. maj 2021 –Yanukovych mod Rådet

12.7.2021   
            
            
               DA
            
            
               Den Europæiske Unions Tidende
            
            
               C 278/54
            
         
      Sag anlagt den 13. maj 2021 –Yanukovych mod Rådet
      (Sag T-262/21)
      (2021/C 278/74)
      Processprog: engelsk
      
         Parter
      
      
         Sagsøger: Viktor Fedorovych Yanukovych (Rostov ved Don, Rusland) (ved advokat B. Kennelly)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2021/394 af 4. marts 2021 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (1) og Rådets gennemførelsesforordning (EU) 2021/391 af 4. marts 2021 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (2) (»de niende ændringsretsakter« eller »sanktionerne af 2021«) annulleres, for så vidt som de vedrører sagsøgeren.
               
            
                  —
               
               
                  Rådet for Den Europæiske Union tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Med det første anbringende gøres det gældende, at Rådet hverken kontrollerede eller kunne kontrollere, om den afgørelse/de afgørelser, som det støttede sig på ved opførelsen af sagsøgeren på listerne, var blevet vedtaget i overensstemmelse med hans i EU-retten sikrede grundlæggende ret til forsvar og ret til en effektiv domstolsbeskyttelse.
               
            
                  2.
               
               
                  Med det andet anbringende gøres det gældende, at Rådet anlagde åbenbart urigtige skøn, da det traf afgørelse om, at opførelseskriterierne var opfyldt. Navnlig accepterede Rådet den af den offentlige anklagemyndighed i Ukraine fremlagte dokumentation uden at foretage en grundig undersøgelse og/eller uden at tage hensyn til de unøjagtigheder, som sagsøgeren havde gjort opmærksom på. Rådet skulle have foretaget yderligere undersøgelser og udbedt sig yderligere dokumentation fra de ukrainske myndigheder i lyset af de af sagsøgeren fremsatte bemærkninger og den af ham fremlagte diskulperende dokumentation, men Rådets begrænsede undersøgelse levede ikke op til kravene. Følgelig savnes der et tilstrækkeligt solidt faktuelt grundlag for sanktionerne af 2021.
               
            
                  3.
               
               
                  Med det tredje anbringende gøres det gældende, at sagsøgerens ejendomsret i henhold til artikel 17, stk. 1, i Den Europæiske Unions charter om grundlæggende rettigheder er blevet tilsidesat, bl.a. fordi de restriktive foranstaltninger udgør en ubegrundet, unødvendig og uforholdsmæssig begrænsning af disse rettigheder, fordi i) der ikke er noget grundlag for at antage, at de midler, som sagsøgeren angiveligt uretmæssigt har tilegnet sig, anses for at være blevet ført ud af Ukraine, ii) nationale ukrainske foranstaltninger tydeligvis ville være passende og tilstrækkelige og iii) restriktive foranstaltninger nu i syv år har været indført og pålagt på grundlag af en forundersøgelse, som i realiteten er indstillet eller i det mindste totalt stagneret.
               
            
         (1)  EUT 2021, L 77, s. 29.
      
         (2)  EUT 2021, L 77, s. 2.